**Apstiprināti ar Ādažu novada pašvaldības**

**mantas iznomāšanas un atsavināšanas komisijas**

# 07.01.2022. protokolu Nr. ĀNP/5-1/22/1

**KOKMATERIĀLU CIRSMAS ELEKTRONISKĀS IZSOLES NOTEIKUMI**

1. Šie noteikumi nosaka kārtību, kādā tiks rīkota kokmateriālu izlases un kopšanas cirtes cirsmas izstrādes tiesību elektroniskā izsole ar augšupejošu soli Ādažu novada pašvaldībai piederošajos nekustamajos īpašumos:
   1. “Ūdensrožu parks” (zemes vienības kadastra apzīmējums 8044 005 0622) 1. kvartāla nogabalos Nr.16, Nr.17, Nr.18, Nr.22, Nr.23 un Nr.24;
   2. “Ādažu novada meži” (zemes vienības ar kadastra apzīmējumu 8044 005 0103) 21. kvartāla nogabalos Nr.1, Nr.2, Nr.3, Nr.4, Nr.5 un Nr.6;
   3. “Ādažu novada meži” (zemes vienības ar kadastra apzīmējumu 8044 005 0104) 22. kvartāla nogabalā Nr.1;
   4. “Ādažu novada meži” (zemes vienības ar kadastra apzīmējumu 8044 014 0127) 1. kvartāla nogabalos Nr.1 un Nr.2,

turpmāk kopā – Objekts. Informācija par Objektu, un izsoles noteikumi tiek publicēti Ādažu novada domes mājas lapā [www.adazi.lv](http://www.adazi.lv) un elektronisko izsoļu vietnē [www.izsoles.ta.gov.lv](http://www.izsoles.ta.gov.lv).

1. Izsoles dalībniekiem ir tiesības apskatīt izsoles Objektu, iepriekš saskaņojot ar Ādažu novada administrācijas Īpašumu un infrastruktūras nodaļas vadītāju Arti Brūveri, pa tālruni 67996265.
2. Objekta īpašuma tiesību izsoli veic Ādažu novada pašvaldības mantas iznomāšanas un atsavināšanas komisija (turpmāk tekstā – Komisija).
3. Ziņas par izsolē atsavināmo Objektu: kokmateriālu cirsma pašvaldībai piederošo nekustamo īpašumu:
   1. “Ūdensrožu parks”, kadastra numurs 8044 005 0102 (zemes vienības kadastra apzīmējums 8044 005 0622), nogabalos Nr.16, Nr.17, Nr.18, Nr.22, Nr.23 un Nr.24, izsolei nododamā izlases un kopšanas cirtes meža zemes kopplatība ir 24,93 ha. Izcērtamo kokmateriālu apjoms ir 1255,04 m3 (saskaņā ar Latvijas koksnes kvalitātes ekspertu savienības eksperta N.Dzirnieka 21.12.2021. atzinumu (Pielikums Nr.1));
   2. “Ādažu novada meži”, kadastra numurs 8044 010 0098 zemes vienības ar kadastra apzīmējumu 8044 00 50103 nogabalos Nr.1, Nr.2, Nr.3, Nr.4, Nr.5 un Nr.6, kā arī zemes vienības ar kadastra apzīmējumu 8044 005 0104 nogabalā Nr.1 un zemes vienības ar kadastra apzīmējumu 8044 014 0127 nogabalos Nr.1, Nr.2, izsolei nododamā izlases un kopšanas cirtes meža zemes kopplatība ir 7,15 ha. Izcērtamo kokmateriālu apjoms ir 498,85 m3 (saskaņā ar Latvijas koksnes kvalitātes ekspertu savienības eksperta N.Dzirnieka 21.12.2021. atzinumu (Pielikums Nr.1)).
4. Kopējais pārdodamais cirsmas apjoms ir **1753,89 m³** koksnes. Cirte jāveic saskaņā ar spēkā esošiem normatīviem aktiem, Valsts meža dienesta apliecinājumu koku ciršanai, kā arī Līgumu par koku cirsmas pārdošanu noteikumiem, tajos noteiktajā apjomā un termiņos. Izpildītājam ir pienākums veikt tikai dastoto koku ciršanu, zaru savākšanu, teritorijas sakopšanu un to nodošanu ar aktu.
5. Netiek izsolītas īpašuma tiesības uz nekustamajiem īpašumiem. Koku ciršana un cirsmas sakopšana atbilstoši normatīvo aktu un noslēgtā līguma prasībām veicama **4 (četru) mēnešu laikā** no līguma noslēgšanas brīža.
6. Izsoles veids – pirmreizēja elektroniskā izsole ar augšupejošu soli un tūlītēju samaksu.
7. Atsavināmā Objekta kokmateriālu cirsmas tiesību nosacītās cenas apmērs **EUR 76 000 (septiņdesmit seši tūkstoši eiro).**
8. Izsoles solis – **EUR 1000 (viens tūkstotis eiro).**
9. Izsole notiks elektronisko izsoļu vietnē.
10. Par izsoles dalībnieku var kļūt jebkuras fiziskas vai juridiskas personas, kuras saskaņā ar Latvijas Republikā spēkā esošiem normatīviem aktiem var iegūt īpašumā kustamo mantu, noteiktajā termiņā iesniegušas pieteikumu uz šo izsoli un izpildījušas visus izsoles priekšnoteikumus. Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt mantas pārdošanā izsolē (tās organizēšanā, rīkošanā), nedrīkst paši būt pircēji, kā arī nedrīkst pirkt citu uzdevumā.
11. Visiem pretendentiem, kuri vēlas piedalīties izsolē, 20 (divdesmit) dienu laikā no Objekta izsoles sludinājumā norādītā izsoles sākuma datuma jāiemaksā nodrošinājums 10 % apmērā no kustamās mantas nosacītās izsoles sākuma cenas, tas ir **EUR 7600 (septiņi tūkstoši seši simti eiro)**, Ādažu novada pašvaldības, reģistrācijas Nr.90000048472, Valsts kases norēķinu kontā Nr. LV43TREL9802419010000, B/C kods TRELLV22, ar norādi „Izsoles nodrošinājums elektroniskai izsolei izlases un kopšanas cirtei Ādažu novada pašvaldības īpašumos “Ūdensrožu parks” un “Ādažu novada meži””.
12. Izsoles pretendenti iesniedz pieteikumu izsolei elektronisko izsoļu vietnē <https://izsoles.ta.gov.lv>.
13. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā nodrošinājuma naudu šajos noteikumos norādītajā apmērā un termiņā, kā arī maksu par dalību izsolē vietnes administratoram normatīvajos aktos noteiktajā apmērā, saskaņā ar elektronisko izsoļu vietnē reģistrētam lietotājam sagatavotu rēķinu.
14. Izsoles rīkotājs autorizē izsoles pretendentu dalībai izsolē, kurš izpildījis visus izsoles priekšnoteikumus.
15. Izsoles dalībnieks elektroniski var veikt solījumus no brīža, kad tas noteiktajā kārtībā autorizēts dalībai izsolē, līdz brīdim, kad izsole ir noslēgusies.
16. Solīšana sākas no izsoles sākumcenas. Solītājs nevar reģistrēt solījumu, kas ir mazāks par izsoles sākumcenu vai vienāds ar to, atšķiras no izsoles sludinājumā noteiktā izsoles soļa t.i. par **EUR 1000** (viens tūkstotis eiro), vai ir mazāks par iepriekš reģistrētajiem solījumiem vai vienāds ar tiem.
17. Reģistrētos solījumus nevar atsaukt vai mainīt.
18. Elektronisko izsoļu vietnē solījumi tiek reģistrēti hronoloģiskā secībā, fiksējot nosolīto summu un solījuma reģistrēšanas laiku. Izsoles norises laikā šī informācija ir pieejama pašvaldībai un izsoles dalībniekiem.
19. Izsoles norises laikā un pēc izsoles noslēguma elektronisko izsoļu vietnē ir publiski pieejama informācija par augstāko nosolīto cenu.
20. Izsole noslēdzas 30 (trīsdesmitajā) dienā no Objekta izsoles sludinājuma norādītā izsoles sākuma datuma plkst.13:00, bet, ja 30 (trīsdesmitā) diena iekrīt brīvdienā vai svētku dienā, - nākamajā darbadienā līdz plkst.13:00. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par piecām minūtēm.
21. Ja pēdējās stundas laikā pirms izsoles noslēgšanas tiek konstatēti būtiski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst.13:00.
22. Pēc izsoles noslēgšanas solījumus vairs nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
23. Izsoles dalībniekiem, kuri nav nosolījuši kustamo mantu, 7 (septiņu) darba dienu laikā tiek atmaksāts nodrošinājums, ja izsoles dalībnieks ir izpildījis izsoles noteikumos fiksētās prasības. Nodrošinājums tiek atmaksāts, pārskaitot izsoles dalībnieka norādītajā kontā, vai, ja tāds norādījums nav bijis, kontā, no kura summa saņemta.
24. Elektronisko izsoļu vietnē elektroniski sagatavotais akts uzskatāms par nodomu protokolu un tam ir informatīvs raksturs.
25. Izsoles dalībnieks, kurš nosolījis visaugstāko cenu, 30 (trīsdesmit) dienu laikā no izsoles dienas ir jānomaksā summa, ko veido starpība starp nosolīto cenu un drošības naudu. Izsoles dalības maksa netiek ieskaitīta norēķinos par nosolīto kustamo mantu.
26. Ja noteiktajā termiņā dalībnieks, kurš ieguvis tiesības iegādāties izsoles Objekta kokmateriālu cirsmas izstrādes tiesības, neveic maksājumu vai uzraksta atteikumu par līguma slēgšanu, ir uzskatāms, ka izsoles dalībnieks no līguma slēgšanas ir atteicies un dalībniekam netiek atgriezta nodrošinājuma nauda.
27. Ja izsoles dalībnieks, kurš nosolījis augstāko cenu, neveic samaksu vai atsakās no līguma slēgšanas, Komisija secīgi piedāvā tiesības iegādāties Objekta kokmateriālu cirsmas tiesības izsoles dalībniekam, kurš nosolīja nākamo augstāko cenu, piedāvājot 30 (trīsdesmit) dienu laikā veikt nosolītās cenas samaksu.
28. Izsoles rezultātus apstiprina un lēmumu par Objekta kokmateriālu cirsmas līguma slēgšanu pieņem Ādažu novada pašvaldības dome 30 (trīsdesmit) dienu laikā no izsoles noteikumu 26. vai 28.punktā noteiktā maksājuma saņemšanas.
29. Izsole atzīstama par nenotikušu, ja:
    1. izsolei nav pieteicies neviens izsoles dalībnieks;
    2. neviens no izsoles dalībniekiem, kas pieteicies izsolei, nepārsola sākumcenu;
    3. neviens nosolītājs nav samaksājis nosolīto cenu;
    4. izsoles norises laikā vai 24 (divdesmit četru) stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.
30. Izsole atzīstama par spēkā neesošu, ja tās rīkošanā ir pieļauta atkāpe no Publiskas personas mantas atsavināšanas likuma un šajos izsoles noteikumos paredzētās kārtības.
31. Strīdus, kas saistīti ar izsoli, izskata Ādažu novada pašvaldības dome.

Ādažu novada pašvaldības mantas iznomāšanas

un atsavināšanas komisijas priekšsēdētājs E.Šēpers